Slobodan Mitrov
<s>Slobodan Mitrov Danko (Đurđevac, kod Koprivnice, 14. mart 1919 — 1942), učesnik Španskog građanskog rata i Narodnooslobodilačke borbe i narodni heroj Jugoslavije.</s>

<s>Biografija 
Rođen je 14. marta 1919. godine u gradu Đurđevcu, kod Koprivnice.</s><s>Radničkom omladinskom pokretu pristupio je još kao đak, zbog čega je dolazio u sukob s školskim vlastima u Banjaluci i Zagrebu.</s>

<s>Godine 1936. sa svega 17. godina, krenuo je u Španiju, da potpomogne borbu za slobodu španskog naroda.</s><s>Pošto je dobio vizu, otišao je u Grčku, na utakmicu.</s><s>Iz Grčke se prebacio u Bugarsku, a potom u Rumuniju i preko Mađarske, Austrije, Nemačke i Francuske stigao u Španiju.</s>

<s>U Španiji je završio kratak vojni kurs i otišao na front.</s><s>Bio je komandir i politički komesar brigade, stekao je čin majora Španske republikanske armije.</s><s>Učestvovao je u bitkama na Ebru, kod Madrida.</s><s>Nekoliko puta je ranjavan.</s>

<s>Posle sloma španske revolucije, bio je po logorima u Francuskoj.</s><s>Godine 1940. uspeo je da pobegne iz logora i vratio su u Jugoslaviju.</s>

<s>Odmah po dolasku, mobilisan je i poslat na odsluženje vojnog roka.</s><s>U vojsci ga je zadesio i napad Sila Osovine na Jugoslaviju.</s><s>Učestvovao je u borbama s Italijanima na albanskoj granici.</s><s>Posle kapitulacije došao je u Beograd, a zatim je otišao u Banjaluku.</s>

<s>Aktivno je učestvovao u organizovanju ustanka i prvim ustaničkim akcijama naroda Bosanske krajine.</s><s>Naročito se istakao u napadu na Bosansku Krupu.</s><s>S Banjalučkog sektora je prebačen u tada oslobođeni Drvar i učestvovao je u borbamam s Italijanima.</s><s>Potom prlazi na Grmeč, a odatle u Jajce, gde postaje komandant Trećeg krajiškog NOP odreda.</s>

<s>U toku zime 1941/42. godine Danko je obilazio pojedine krajeve centralne Bosne.</s><s>Ubrzo je postavljen za komandanta Četvrtog krajiškog NOP odreda, koji je pod njegovom komandom oslobodio veliku teritoriju - od Motajnice do Vlašića i od reke Bosne do reke Vrbasa.</s>

<s>U proleće 1942. godine, na terenu centralne Bosne došlo je do izdaje četnika, koji su u dogovoru s Nemcima napadali partizanske bolnice i štabove, i ozbiljno ugrozili dalji razvitak NOP-a na ovom području.</s>

<s>Tokom jedne noći kada se ispod planine Motajnice, prebacivao na jug, Danko je naišao na četnike koji su ga ubili.</s>

<s>Ukazom Predsedništva Antifašističkog veća narodnog oslobođenja Jugoslavije (AVNOJ), 26. jula 1945. godine, među prvim borcima Narodnooslobodilačke vojske, proglašen je za narodnog heroja.</s>

<s>Literatura</s>

<s>Milovan Milutinović, "Narodni heroj Slobodan Mitrov Danko", "Vojnoizdavački i novinski centar", Beograd, 1989.</s>

<s>Spoljašnje veze 
 Deseti korpus</s>

<s>Rođeni 1919.</s><s>Umrli 1942.</s><s>Bosanskohercegovački komunisti
Jugoslavenski komunisti
Jugosloveni u Španskom građanskom ratu
Jugoslavenski partizani
Poginuli partizanski komandanti
Omladina u Narodnooslobodilačkoj borbi
Narodni heroji Jugoslavije</s>

